Document ID: /roh_data/filtered/fineweb-2-filterrobots_roh.jsonl.gz/47000

Nouvelle DestiNation è stà in project da la Confederaziun en rom da l'Expo.02. Nouvelle DestiNation s'occupa da la relaziun tranter burgaisas e burgais ed il stadi. Ils visitaders e las visitadras spassegian cun uregliers tras ina halla pneumatica en furma d'in lom, en la quala vegn giugà differents sports da squadra. Curts gieus auditivs intermedieschan ils tratgs cuminaivels e las differenzas tranter sports da squadra e la politica. Nouvelle DestiNation preschenta in stadi che sa transfurma ed è abel da s'adattar a novas realitads. Ils gieus auditivs scrits dad auturas ed auturs da tut las quatter linguas naziunalas èn surprendents, dattan da pensar e fan surrir.
(Foto: admin.ch)